Helsingissä sijaitseva Euroopan kemikaalivirasto suorittaa kahdentyyppisiä maksuilla rahoitettavia toimia, joista osa on otsakkeeseen 1 a kuuluvia kemikaalilainsäädännön toimia ja osa taas otsakkeeseen 2 kuuluvia biosidilainsäädännön toimia. Näistä kahdentyyppisistä toimista vuonna 2018 tosiasiallisesti saadut maksutulot ovat kehittyneet vastakkaisiin suuntiin: maksuista saatavat tulot ovat ennustettua suuremmat otsakkeessa 1 a, mikä johtuu toukokuun 2018 rekisteröintimääräaikaan mennessä saatujen maksujen suuresta määrästä, kun taas biosidivalmisteille myönnettäviä unionin lupia on haettu huomattavasti aiempaa vähemmän. Tästä johtuva otsakkeen 2 maksutulojen vaje pystytään osittain kattamaan biosiditoimintoihin liittyvillä kustannussäästöillä. Otsakkeeseen 2 sisältyvää EU:n tasapainottavaa rahoitusosuutta on kuitenkin tarpeen kasvattaa 1,9 miljoonalla eurolla maksusitoumus- ja maksumäärärahoina. Ehdotuksen mukaan tämä kompensoidaan tekemällä vastaava vähennys virastolle osoitettuun EU:n tasapainottavaan rahoitusosuuteen otsakkeessa 1 a.

–Vuonna 2018 saatavien tullimaksujen yhteenlasketuksi nettomääräksi (kun ensin on vähennetty 20 prosenttia kantokulujen kattamiseksi) on nyt arvioitu 20 164,6 miljoonaa euroa. Määrä on 11,73 prosenttia pienempi kuin vuoden 2018 talousarvioon otettu ennuste (22 844,0 miljoonaa euroa). Komissio on verrannut omia varoja käsittelevän neuvoa-antavan komitean käyttämällä perinteisellä ennustemenetelmällä (joka perustuu kevään 2018 makrotaloudellisiin ennusteisiin) saatuja tuloksia tuloksiin, jotka on saatu ekstrapoloimalla kerättyjä tullimaksuja (tammi–huhtikuulta 2018) koskevat tuoreimmat toteutumatiedot. Koska näiden kahden menetelmän välinen erotus oli melko huomattava, omia varoja käsittelevän neuvoa-antavan komitean perinteisellä menetelmällä saatua omia varoja koskevaa ennakkoarviota on mukautettu kaikilta osin vastaamaan ekstrapoloimalla saatua ennakkoarviota. Komissio on nyt kuitenkin saman ekstrapolointimenetelmän pohjalta päivittänyt uudelleen arviotaan vuoden 2018 nettomääräisistä tullimaksuista ottaen huomioon myös omia varoja käsittelevän neuvoa-antavan komitean kokouksen jälkeen (touko–elokuulta 2018) saadut maksusuoritukset.

Ennakkoarvio Määrä (milj. euroa) Erotus suhteessa edelliseen ennakkoarvioon Talousarvio 2018 22 844,0 Omia varoja käsittelevä neuvoa-antava komitea, toukokuu 2018 20 501,6 –2 342,4 LTE nro 6/2018 20 164,6 –337,0

–Unionin tuomioistuimen asiassa C-585/15 (Raffinerie Tirlemontoise) antamalla tuomiolla kumottiin asetukset (EY) N:o 2267/2000 ja (EY) N:o 1993/2001. Helmikuun 19 päivänä 2018 annetussa neuvoston asetuksessa (EU) 2018/264 vahvistetaan sokerialan tarkistetut tuotantomaksut sekä lisämaksun laskemiseen tarvittava kerroin markkinointivuodeksi 1999/2000 sekä sokerialan tuotantomaksut markkinointivuodeksi 2000/2001.

Tämän seurauksena jäsenvaltioille palautetaan arviolta 93,0 miljoonaa euroa (nettomäärä) liikaa maksettuja sokerimaksuja. Nämä palautukset on määrä suorittaa vuoden loppuun mennessä. Sen vuoksi komissio ehdottaa, että palautukset otetaan talousarvion tulopuolen momentille 110 (markkinointivuoteen 2005/2006 ja sitä edeltäviin markkinointivuosiin liittyvät tuotantomaksut).

–EU:n yhteenlasketun rajaamattoman alv-määräytymisperusteen arvioidaan nyt olevan yhteensä 6 695 538,5 miljoonaa euroa vuonna 2018. Summa on 0,53 prosenttia pienempi kuin toukokuussa 2017 vahvistettu ennakkoarvio, joka oli 6 731 265,9 miljoonaa euroa. EU:n yhteenlasketun rajatun alv-määräytymisperusteen arvioidaan nyt olevan yhteensä 6 676 686,2 miljoonaa euroa vuonna 2018. Summa on 0,52 prosenttia pienempi kuin toukokuussa 2017 vahvistettu ennakkoarvio, joka oli 6 711 411,1 miljoonaa euroa.

–EU:n vuoden 2018 yhteenlasketun BKTL-määräytymisperusteen arvioidaan nyt olevan 15 871 050,2 miljoonaa euroa eli enemmän (+0,78 %) kuin toukokuussa 2017 laadittu ennakkoarvio (15 747 670,0 miljoonaa euroa).

Kansallisina valuuttoina olevat alv- ja BKTL-määräytymisperusteita koskevat arviot on muunnettu euroiksi (euroalueen ulkopuolisten yhdeksän jäsenvaltion osalta) 29. joulukuuta 2017 voimassa olleiden vaihtokurssien mukaisesti. Näin voidaan välttää vääristymät, sillä kyseistä vaihtokurssia käytetään myös silloin, kun talousarvioon otetut omien varojen euromääräiset maksut muunnetaan kansallisina valuuttoina tuloutettaviksi maksuiksi (neuvoston asetuksen (EU, Euratom) N:o 609/2014 10 a artiklan 1 kohdan mukaisesti).





Seuraavassa taulukossa on esitetty vuoden 2018 perinteisiä omia varoja, rajaamattomia alv-määräytymisperusteita sekä BKTL-määräytymisperusteita koskevat tarkistetut ennakkoarviot:

Tarkistetut ennakkoarviot vuoden 2018 perinteisistä omista varoista, alv-määräytymisperusteista ja BKTL-määräytymisperusteista (milj. euroa)

Sokeri- maksut (80 %) Tullimaksut (80 %) Rajaamattomat alv-määräytymisperusteet BKTL-määräytymisperusteet Rajatut alv-määräytymisperusteet BE –5,7 2 090,5 192 420,2 452 469,9 192 420,2 BG 0,0 75,2 25 520,9 52 909,9 25 520,9 CZ 0,0 260,9 83 389,2 197 318,5 83 389,2 DK –3,4 336,1 113 888,9 304 009,8 113 888,9 DE –28,4 4 036,0 1 394 449,9 3 459 748,4 1 394 449,9 EE 0,0 30,0 12 105,4 24 232,9 12 105,4 IE –0,7 282,7 86 665,6 255 025,2 86 665,6 EL –0,7 158,0 72 214,4 183 573,7 72 214,4 ES –2,3 1 518,6 520 432,1 1 210 798,4 520 432,1 FR –26,9 1 623,0 1 053 145,8 2 409 104,3 1 053 145,8 HR 0,0 41,3 30 897,0 50 176,7 25 088,4 IT –9,2 1 821,2 686 348,0 1 775 333,9 686 348,0 CY 0,0 21,4 13 076,7 19 832,7 9 916,4 LV 0,0 34,1 11 487,9 28 465,5 11 487,9 LT 0,0 78,8 17 514,0 42 597,6 17 514,0 LU 0,0 21,5 27 693,1 39 171,3 19 585,7 HU 0,0 145,6 53 323,9 126 897,4 53 323,9 MT 0,0 11,7 7 430,8 11 309,9 5 655,0 NL –6,5 2 437,3 311 915,0 764 707,6 311 915,0 AT –2,7 215,3 171 017,2 387 050,1 171 017,2 PL 0,0 648,8 206 768,9 485 536,5 206 768,9 PT –0,2 155,1 97 465,1 196 157,5 97 465,1 RO 0,0 160,2 73 124,7 196 940,5 73 124,7 SI 0,0 65,8 20 783,1 45 497,7 20 783,1 SK 0,0 91,3 30 752,0 89 215,0 30 752,0 FI –0,6 138,1 98 780,8 234 697,1 98 780,8 SE –1,4 519,3 214 417,0 497 268,8 214 417,0 UK –4,4 3 146,8 1 068 510,9 2 331 003,4 1 068 510,9 EU-28 –93,0 20 164,6 6 695 538,5 15 871 050,2 6 676 686,2





3.3 Yhdistyneen kuningaskunnan hyväksi tehtävät vuosia 2017 ja 2014 koskevat korjaukset

3.3.1 Johdanto

Yhdistyneen kuningaskunnan EU-budjettiaseman epätasapainoa korjataan tässä LTE:ssä seuraavien kahden vuoden osalta: 2014 ja 2017.

Yhdistyneen kuningaskunnan hyväksi tehtävään vuosia 2014 ja 2017 koskevaan korjaukseen sovelletaan Euroopan unionin omien varojen järjestelmästä annetussa neuvoston päätöksessä 2014/335/EU, Euratom ja siihen liittyvässä valmisteluasiakirjassa vahvistettuja sääntöjä (vuoden 2014 laskentamenetelmä ). Kyseisen päätöksen sisältämien sääntöjen mukaisesti ylimääräinen nettoetu, jonka Yhdistynyt kuningaskunta saa sen seurauksena, että jäsenvaltioiden kantokulujensa kattamiseksi pidättämää perinteisten omien varojen prosenttiosuutta on korotettu vuodesta 2001, tasoitetaan ja kohdennettujen menojen kokonaismäärästä vähennetään niille jäsenvaltioille kohdennettujen menojen kokonaismäärä, jotka ovat liittyneet EU:hun 30. huhtikuuta 2004 jälkeen, lukuun ottamatta maatalouden suoria tukia ja markkinoihin liittyviä menoja sekä sitä osuutta maaseudun kehittämismenoista, joka katetaan EMOTR:n tukiosastosta.

Lisäksi Alankomaiden, Itävallan, Ruotsin ja Saksan osuus Yhdistyneen kuningaskunnan hyväksi tehtävän korjauksen rahoituksesta on supistettu neljäsosaan osuudesta, jonka ne olisivat normaalisti maksaneet, sekä vuoden 2014 että vuoden 2017 korjauksen osalta. Vähennyksen rahoittavat muut jäsenvaltiot Yhdistynyttä kuningaskuntaa lukuun ottamatta.

Tässä LTE:ssä otetaan talousarvioon laskelmat Yhdistyneen kuningaskunnan hyväksi tehtävän vuotta 2017 koskevan korjauksen ensimmäisen tarkistuksen määrästä ja vuotta 2014 koskevan korjauksen lopullisesta määrästä sekä näitä määriä varten tarvittava rahoitus.

Yhdistyneen kuningaskunnan hyväksi tehtävän vuotta 2014 koskevan korjauksen lopullisen määrän ja aiemmin kyseistä korjausta varten talousarvioon otetun määrän (LT:oon nro 5/2016 otettu toinen tarkistus) erotus otetaan tämän LTE:n lukuun 3 5 (Lopullinen laskelma Yhdistyneen kuningaskunnan hyväksi tehtävän talousarvion epätasapainon korjauksen rahoittamisesta).